8. ΝΟΜΟΘΕΤ. ΔΙΑΤΑΓΜΑ υπ’ αριθ. 117 της 17/23 Οκτ. 1974 (ΦΕΚ Α΄ 310) Περί χαρακτηρισμού ως πλοίων ενίων πλωτών ναυπηγημάτων και εφαρμογής επ’ αυτών των εκάστοτε περί πλοίων ισχυουσών διατάξεων. Άρθρ.1.-Πλωτά γεωτρύπανα, εκτοπίσματος ανωτέρου των 5.000 τόννων, ως και πλωτά διυλιστήρια και αποθήκαι πετρελαίου, ολικής χωρητικότητος ανωτέρας των 15.000 κόρων, χρησιμοποιούμενα εκ κατασκευής ή μετασκευής δι’ εξερευνήσεις, γεωτρήσεις του θαλασσίου βυθού, άντλησιν εκ της θαλάσσης, διύλισιν και εναποθήκευσιν πετρελαίου ή φυσικών αερίων, προερχομένων εκ της κατά τ’  Σελ. 32(δ) Τεύχος 1276-Σελ.42 ανωτέρω απασχολήσεώς των, χαρακτηρίζονται ως πλοία, εφαρμοζομένων επ’ αυτών απασών των εκάστοτε ισχυουσών γενικών και ειδικών περί πλοίων διατάξεων, εξαιρέσει των: α)Τίτλων τρίτου και τετάρτου του Νόμ. 3816/1958 περί κυρώσεως του Κώδικος Ιδιωτικού Ναυτικού Δικαίου (Κ.Ι.Ν.Δ.) (ανωτ. αριθ. 3). β)Των άρθρ. 46 παρ. 1 εδάφ. ε΄ έως και ί, 47 έως και 52,87 έως και 92 και 104 έως και 135 του Ν.Δ. 187/1973 «περί Κώδικος Δημοσίου Ναυτικού Δικαίου» (Κ.Δ.Ν.Δ.) (κατωτ. σελ. 118,401). Άρθρ.2.-Το Ν.Δ. 201/1973 «περί επεκτάσεως των δια τα πλοία ισχυουσών διατάξεων «περί νηολογίων και ναυτικών υποθηκοφυλακίων» (κατωτ. σελ. 61) και εφ’ ωρισμένης κατηγορίας πλωτών ναυπηγημάτων», καταργείται. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 19.Α.α.7-8 Κώδικας Ιδιωτικού Ναυτικού Δικαίου 